בישראל, מומחה ליישור שיניים ולסתות, או במילים אחרות – אורתודונט, הוא רופא שיניים, שלמד בתוכנית התמחות בארץ או בחו"ל במשך כ-4 שנים, במוסד המוכר מטעם המועצה המדעית של ההסתדרות לרפואת שיניים, ושעבר את בחינות ההתמחות מטעם משרד הבריאות. בישראל קיימים כ-150 מומחים לאורתודונטיה, ולכל אחד מהם מספר רישיון מומחה. בישראל, לפי חוק, כל רופא שיניים שאינו מומחה רשאי לעסוק באורתודונטיה, אך אינו רשאי לכנות עצמו אורתודונט.